Diari Oficial de la Generalitat Valenciana


Sumari del DOGV 8922, del 08-10-2020 (2020/8241)

ACORD de 2 d'octubre de 2020, del Consell, d'aprovació del pressupost de 2020 del Consorci del Consell de l'Horta de València.
------------------------------------------------------------------------------------------------------------------------------

### Dades del document

Número de DOGV
:   8922

Data del DOGV
:   08-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8241


Data del document
:   02-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 2 d'octubre de 2020, del Consell, d'aprovació del pressupost de 2020 del Consorci del Consell de l'Horta de València. [2020/8241]  
La Llei 5/2018, de 6 de març, de la Generalitat, de l'Horta de València estableix en el seu article 38 la creació del Consell de l'Horta de València com a ens gestor de l'horta adscrit a la conselleria amb competències en matèria d'agricultura i desenvolupament rural.  
L'article 39 de la Llei 5/2018 estableix que el Consell de l'Horta de València és un consorci amb personalitat jurídica pròpia i amb plena capacitat per a obrar. Gaudeix d'autonomia en l'organització i en l'administració del patrimoni propi per al compliment dels seus fins.  
D'acord amb el que estableix la Llei 40/2015, de 2 d'octubre, de règim jurídic del sector públic, la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, la Diputació Provincial de València i l'Ajuntament de València, prèvia tramitació reglamentària, varen subscriure el 20.05.2019, el conveni per a la constitució del Consorci del Consell de l'Horta de València.  
En la tramitació de la proposta del pressupost del Consorci del Consell de l'Horta de València per a l'anualitat 2020, s'ha seguit el que estableix l'Ordre 10/2019, de 16 de setembre, del conseller d'Hisenda i Model Econòmic, per la qual es dicten les normes per a l'elaboració del pressupost de la Generalitat per a l'exercici 2020; així com la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions en el seu article 26 havent-se emés el preceptiu i vinculant informe per part de la conselleria amb competències en matèria d'hisenda respecte a l'adequació a les disponibilitats pressupostàries i als límits dels escenaris pressupostaris plurianuals. S'ha incorporat la memòria econòmica, que ha estat elaborada d'acord amb el que estableix el Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
La Llei 10/2019, de 27 de desembre, de pressupostos de la Generalitat per a l'exercici 2020 contempla les següents línies pressupostàries dins del programa 714.20, Ordenació i millora de la producció agrària, de la Conselleria d'Agricultura, Desenvolupament Rural, Emergència Climàtica i Transició Ecològica:  
  
Codi línia Denominació Import   
(milers ?)  
C8463000 Funcionament de l'ens gestor de l'Horta de València (Consell de l'Horta) 300  
C8464000 Implementació del pla de desenvolupament agrari 500  
C8471000 Implementació del pla de desenvolupament agrari 50  
  
  
Aquesta llei contempla en la seua disposició transitòria quarta, l'autorització al Consell perquè, mitjançant acord, aprove el pressupost dels ens del sector públic instrumental que inicien la seua activitat al llarg d'aquest any 2020.  
Per tot això, el Consell, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, prèvia la deliberació, en la reunió de 2 d'octubre de 2020,  
  
ACORDA  
  
Aprovar el pressupost del Consorci del Consell de l'Horta de València per a l'exercici 2020, per import d'1.346.360,00 ?, amb el detall de les fitxes pressupostàries que figuren en l'annex d'aquest acord.  
  
  
Ayora, 2 d'octubre de 2020  
La consellera secretària,  
MÓNICA OLTRA JARQUE